Abavas pagasts

**Abavas pagasts** ir Talsu novada teritoriāla vienība tā dienviddaļā. Pagasta teritorija no visām pusēm iekļauj Sabiles pilsētu. Pagasta pārvaldes centrs atrodas Sabilē un ir kopīgs ar Sabiles pilsētu.

Robežojas arī ar Talsu novada Stendes pilsētu, Ģibuļu, Lībagu, Virbu pagastiem, Tukuma novada Kandavas un Matkules pagastiem un Kuldīgas novada Kabiles un Rendas pagastiem. 

## Daba
Pagasta teritorijā Austrumkursas augstiene lēzeni pāriet Ventas-Usmas ieplakā. Pār apkārtni paceļas Vārbiķu augstumi (93 m vjl). Ziemeļu daļā senlejā tek Abavas upe.
### Reljefs
#### Reljefa formas
Greiļu pakalne, Jāņkalns, Zīdikas pakalne

### Hidrogrāfija
#### Upes
**[[Baltijas jūra]]*
***[[Venta]]*
***Abava
****Imula
****Īvande
*****Rīteļa
****Lašupīte
*****Alkšstrauts
*****Ošstrauts
****Rambulis
*****Ķeļķe
****Svente
*****Kāroņstrauts
******Kaiju strauts
*****Žuburstrauts
****Tojātu upīte
****Valgale
*****Milzava
*****Mundaga
****Veģupīte
****Zārvalks
***[[Irbe (upe)|Irbe]]*
****[[Rinda (upe)|Rinda]]*
*****[[Engure (upe)|Engure]]*
******[[Tirukšupe]]*
*******[[Spāre (upe)|Spāre]]*
*******Vidusupe

#### Ūdenstilpes
Virbu dzirnavdīķis

#### Purvi
Brūveļu plocis, Jērnieku purs, Paplanka, Vēverplocis.

## Vēsture
Tiek lēsts, ka aizvēsturē novada centrs atradās Valgales pilskalnā.

Mūsdienu Abavas pagasta teritorijā vēsturiski atradās Briņķpedvāles muiža (*Gut Brinken-Pedwahlen*, Briņķi), Firkspedvāles muiža (*Gut Fircks-Pedwahlen*, Pedvāle), Lielvirbu muiža (*Gut Groß-Wirben*, Lielvirbi), Mazvirbu muiža (*Gut Klein-Wirben*, Mazvirbi), Rinkules muiža (*Gut Rinkuln*, Rinkule), Valgales muiža (*Gut Walgalen*, Valgale), Veģu muiža (*Gut Weggen*, Veģi).

Pie Glāzniekiem 17.-18. gadsimtā darbojies stikla ceplis. 1906. gada 13. martā pie Kalneniekiem notika kauja ar soda ekspedīciju.

1935. gadā Talsu apriņķa **Valgales pagasta** platība bija 61 km². 1945. gadā pagastā izveidoja Abavas un Valgales ciema padomes, bet pagastu 1949. gadā likvidēja un tā teritoriju pievienoja Kandavas rajonam. Abavas ciemam 1951. gadā pievienoja Valgales ciemu, 1954. gadā - daļu Zīles ciema. 1959. gadā Kandavas rajonu pievienoja Talsu rajonam. 1971. gadā daļu Abavas ciema teritorijas pievienoja Sabiles pilsētai, bet 1974. gadā daļu Sabiles teritorijas pievienoja Abavas ciemam. 1975. gadā Abavas ciemā iekļāva daļu Rendas ciema teritorijas, bet nelielas Abavas ciema teritorijas iekļāva Ģibuļu un Rendas ciemos. 1990. gadā ciemu reorganizēja par pagastu. 2000. gadā Abavas pagasts kļuva par Talsu rajona Sabiles novada sastāvdaļu. 2009. gadā Sabiles novadu iekļaujot Talsu novadā, Abavas pagasts tika izdalīts atsevišķā administratīvajā teritorijā (kā pagasts).

## Iedzīvotāji
### Iedzīvotāju skaita izmaiņas

### Nacionālais sastāvs

### Apdzīvotās vietas
Lielākās apdzīvotās vietas: Valgale, Lielvirbi, Rinkule.

### Ievērojamas personības
* Ģertrūde fon den Brinkena (*Gertrud von den Brincken*, 1892—1982), vācbaltiešu rakstniece
* Oto fon Firkss (*Otto von Fircks*, 1912—1989), vācu politiķis
* Žanis Karlsons (1899—1976), vēsturnieks 
* Arveds fon Šulcs (*Arved von Schultz*, 1883—1967), vācu ģeogrāfs

## Saimniecība

Bez zemnieku saimniecībām pagastā darbojas uzņēmuma Latvijas Valsts meži Mazsilu kokaudzēta, bet Tojātos atrodas SIA ABAVAS DĀRZI (ražo Abavas vīnus) vīnogu dārzs (pati vīna darītava atrodas Slampes pagastā).

Pagasta teritoriju šķērso valsts reģionālie autoceļi P120 (Talsi — Stende — Kuldīga) un P130 (Līgas — Kandava — Veģi). Pagastā nav aktīvas pasta nodaļas. Pasta indekss ir LV - 3294 (Sabile).

## Izglītība un kultūra
No izglītības iestādēm Abavas pagastā (Valgalē) atrodas Upesgrīvas internātpamatskolas struktūrvienība "Valgales skola". Pagastā atrodas Abavas bibliotēka (Valgalē). Ir vairāki muzeji - Mākslas dārzs-muzejs Nekurienes vidū (Rumbciemā), Pedvāles brīvdabas mākslas muzejs (Pedvālē) un Sabiles novada muzejs (Valgalē). Veģos atrodas Valsts sociālās aprūpes centra "Kurzeme" filiāle "Veģi".

## Ievērojamas apskates vietas

*Abavas rumba
*Dabas parks "Abavas senleja"
*Baznīckalns
*Briņķpedvāles muiža
*Drubazu dabas taka
*Firkspedvāles muiža
*Lielvirbu muiža
*Mākslas dārzs-muzejs Nekurienes vidū
*Pedvāles brīvdabas mākslas muzejs 
*Pedvāles liepa 
*Rumbas pilskalns
*Sabiles mācītājmuiža
*Sabiles novada muzejs
*Sudmaļu ūdenskritums
*Valgales muiža un parks
*Valgales pilskalns
*Virsaišu ūdenskritums
*Veģupītes ūdenskritums
*Zīļu ozols

### Arheoloģijas pieminekļi

*Āžu kalniņš - senkapi
*Baznīckalns
*Brasliņu senkapi
*Ezernieku senkapi
*Ģedertu senkapi
*Jaunmāju viduslaiku kapsēta
*Kliņģu senkapi
*Lazdu kalniņš - senkapi
*Mazvalgales senkapi
*Priežleju viduslaiku kapsēta
*Rumbas pilskalns
*Strautiņu senkapi
*Tojātu apmetne un senkapi
*Valgales pilskalns
*Valgales senkapi
*Veģu senkapi
*Zunnu senkapi

## Atsauces